Klerksdorp-bordeel: Man in hofDie mans wat op die perseel gevind is en ondervra is. Foto: Valke ŉ Nigeriër (34) het Maandag in die Klerksdorp-landdroshof verskyn in verband met die bordeel op die dorp waar die Valke die naweek ŉ klopjag uitgevoer het. Charles Chukwukere Okopie is Vrydagmiddag in hegtenis geneem, nadat een van die vroue wat uit die bordeel gered is, ŉ verklaring afgelê het oor sy beweerde betrokkenheid by die bestuur van die bordeel. Hy in die hof verskyn op aanklagte wat verband hou met die Wet op Seksuele Misdrywe en mensehandel. Hy moet op 28 Desember weer in die hof verskyn, wanneer hy na verwagting om borgtog sal aansoek doen. Okopie is een van 19 mans wat op die perseel gevind is toe die Valke Vrydagoggend op die bordeel toegeslaan het. Die mans is almal vir ondervraging ingeneem. Die Valke het 26 vroue, tussen 14 en 37 jaar oud, uit die bordele gered. Die vroue is van provinsies van regoor die land. Die departemente van maatskaplike ontwikkeling en binnelandse sake, die polisie en die Nasionale Vervolgingsgesag staan die Valke by met die ondersoek. Die vroue wat uit die bordeel gered is. Foto: Valke